Entre les murs - Viquipèdia, l'enciclopèdia lliure
Per a la novel·la del mateix nom, vegeu Entre les murs (novel·la)
François Bégaudeau (novel·la i guió)
Robin Campillo (guió)
Laurent Cantet (guió)
Satellite Award for Best Foreign Language Film (2008)
Independent Spirit a la millor pel·lícula de parla no anglesa (2009)
César al millor director (2009)
César a la millor pel·lícula (2009)
César a la millor adaptació (2009)
César al millor so (2009)
César al millor muntatge (2009)
Goya a la millor pel·lícula europea (2010)
Palma d'Or (2008, 2008)
François és un jove professor de llengua francesa en un institut difícil, situat en un barri conflictiu. Els seus alumnes tenen entre 14 i 15 anys. No dubta d'enfrontar-se a Maragda, a Souleymane, a Khoumba i als altres en estimulants batalles verbals, com si la llengua estigués en joc. Però l'aprenentatge de la democràcia pot implicar autèntics riscs. François -autor de la novel·la en què es basa la pel·lícula, amb format de documental dramatitzat- i els altres professors es preparen per enfrontar-se a un nou curs. Plens de bones intencions, desitjosos d'aportar la millor educació als seus alumnes, s'armen contra el descoratjament.
Però les cultures i les actituds s'enfronten a l'aula, microcosmos de la França contemporània. Per molt divertits i estimulants que siguin els adolescents, els seus comportaments poden tallar de soca-rel l'entusiasme d'un professor que no cobra gaire. La tremenda franquesa de François sorprèn als seus alumnes, però el seu estricte sentit de l'ètica trontolla quan els joves comencen a no acceptar els seus mètodes.[1]
El film de Laurent Cantet presenta una característica summament curiosa: està protagonitzada per François Bégaudeau, que no havia treballat mai com a actor. El guió d'Entre les murs adapta la seva novel·la homònima. Antic professor, Bégaudeau, nascut el 1971, va abandonar l'ensenyament gràcies a l'èxit de vendes obtingut per les quatre novel·les que porta publicades fins al moment.
Els 25 alumnes que apareixen al film van sorgir d'un càsting pel qual van desfilar tres mil adolescents.[2] La pel·lícula va revifar el debat educatiu a diversos països, sobretot en temes com el respecte al professor, la relació amb els alumnes o l'objectiu de l'ensenyament.
Els actors al Festival de Cannes
François Bégaudeau: François Marin, professor de francès i professor principal
Jean-Michel Simonet: el principal
Louise Grinberg: Louise, la delegada de classe primera de la classe
Esmeralda Ouertani: Esmeralda, l'altra delegada de classe
Franck Keïta: Souleymane, l'alumne que passa a consell de disciplina
Carl Nanor: Carl, l'alumne nou expulsat d'un altre col·legi
Rachel Régulier: Khoumba, l'alumne que es nega a llegir
Boubacar Touré: Boubacar
A Wikimedia Commons hi ha contingut multimèdia relatiu a: Entre les murs
↑ «Entre les murs». The New York Times.
↑ La Vanguardia 26 de maig de 2008
IMDb: tt1068646
Obtingut de «https://ca.wikipedia.org/w/index.php?title=Entre_les_murs&oldid=18622942»
La pàgina va ser modificada per darrera vegada el 7 jul 2017 a les 12:19.